APROBACIÓN DEFINITIVA DA ORDENANZA REGULADORA DO SERVIZO DE RECOLLIDA DE LIXO
ADMINISTRACIÓN LOCAL — Municipal — Cuntis (Ordenanzas e Regulamentos, 14/06/2018)

Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario inicial aprobatorio de a Ordenanza reguladora recollida de lixo de residuos, cuxo texto íntegro se fai público, para o seu xeral coñecemento e en cumprimento do previsto no artigo 70.2 da Lei 7/1985, de 2 de abril, Reguladora das Bases do Réxime Local. A presente Ordenanza municipal de xestión de residuos urbanos está dirixida á consecución duns obxectivos ambientais, tales como promover a minimización dos residuos e o seu perigo, promover a reutilización, a recollida selectiva das diferentes fraccións, potenciar a reciclaxe, valorizar os residuos e rexenerar os espazos degradados polos vertedoiros incontrolados. Os servizos de recollida, transporte e tratamento de residuos foron, dende sempre, competencias tradicionais dos municipios que hoxe veñen condicionadas por normas estatais e autonómicas. Ademais da obriga xenérica de prestación sinalada na lexislación de réxime local. A Ordenanza Xeral de Protección Ambiental do Concello de Cuntis (B. O. P. nº 59 de 27 de marzo de 2008), foi, o marco normativo regulador destes servizos, nembargantes, dúas razóns impulsan á súa adaptación: Por unha banda, o conxunto normativo europeo, estatal (en especial a Lei 22/2011) e autonómico posterior a 2008. Por outro, a necesidade municipal de implantación e xestión de políticas mediambientalmente sostibles, apostando claramente por a separación en orixe e a incorporación o ciclo da reutilización e a reciclaxe que os cidadáns demandan. De acordo con estas razóns, os principais cambios respecto da Ordenanza de Protección Medioambietal de 2008 céntranse, por tanto, na xestión dos residuos urbanos diferenciando os domésticos dos comerciais en relación o produtor dos mesmos. E mantendo a referencia expresa ás obrigas en materia de separación en orixe á vez que o Concello de Cuntis pon o dispor dos habitantes os medios para a súa correcta execución. No Libro I regúlase a xestión dos residuos urbanos no Concello de acordo co modelo de recollida selectiva adoptado. Ademais farase referencia expresa á regulación da xestión de residuos orgánicos (bioresiduo) cando, en cunmprimento da lexislación mediambiental e dos obxectivos comunitarios, se implante de forma efectiva no termo municipal de Cuntis. O esforzo realizado para a contenerización en todo o termo municipal, a adaptación dos recursos municipais para a xestión directa da recollida da fracción resto e a contratación de axentes especializados para a xestión das recollidas selectivas, e unha cuestión que pode variar nos termos que en materia de xestión de servizos públicos estableza a lexislación vixente. A planificación de novas rutas de recollida cos medios materiais e humanos necesarios, o achegamento de infraestruturas de recollida para o papel-cartón, vidro, pilas e para outros residuos nos puntos limpos, os servizos de recollida de voluminosos, cartón comercial e vidro de hostalaría e restauración, centros colaboradores para a recollida de papel e pilas, a firma de convenios de colaboración con grupos de produtores, e un labor de concenciación cidadá a través de campañas e programas de educación ambiental son, entre outras, exemplos das políticas e accións realizadas até o momento coa finalidade de conseguir a máxima eficacia no aproveitamento dos residuos de acordo cos requisitos técnicos, ambientais e de responsabilidade social que o sistema implantado esixe. Por iso, despois do traballo destes anos, e facendo uso das posibilidades que a Lei 22/2011 permite ás Entidades Locais en atención a aqueles residuos “distintos aos xerados nos domicilios particulares”, facíase necesario delimitar os residuos excluídos do sistema de xestión municipal, así como establecer normas concretas para certas tipoloxías de residuos urbanos que precisan, á súa vez, de modalidades de recollida diferenciadas para o seu mellor e máis correcto aproveitamento, ou para non comprometer o doutros materiais, así como establecer os límites a partires dos cales, os produtores de residuos urbanos non domiciliarios deben facerse cargo da xestión dos seus residuos. Nun Concello pequeno como Cuntis, a separación dos residuos sólidos urbanos en doméstico e comercial, se cadra, non terá unha relevancia excesiva. Con todo, tanto esta separación no ámbito dos residuos urbanos, como aquela derivada dos residuos non urbanos, debe formar parte da educación e obrigas ambientais, independentemente da extensión ou poboación do Concello. Unha composición aceptada para os residuos urbanos debe ser un compromiso que equilibre as necesidades cidadás coas obrigas municipais e cas taxas aboadas polos cidadáns. A presente Ordenanza procura a solución da xestión dos residuos urbanos procedentes dos sectores industriais, comerciais e de servizos, establecendo aqueles límites que eviten sobredimensionar en exceso a contenerización ou o sistema de recollida convencional e descansando sobre a necesidade de convenios de colaboración específicos as solucións os problemas particulares dos mesmos. A preservación das condicións estéticas e sanitarias, de pulcritude e ornato da vía pública e os principios de prevención, minimización, máximo aproveitamento, responsabilidade do produtor, responsabilidade compartida, quen contamina paga, restauración do dano, óptimo económico-ambiental, e todos os que, en xeral, deben rexer a sustentabilidade das accións a realizar no concello, de acordo cos compromisos internacionais asumidos, foron tidos en conta na redacción da presente ordenanza. En paralelo, se desenrolará a Ordenanza Fiscal, establecerase a regulación das taxas que deberán operar e garantir a recadación que manteña a estabilidade orzamentaria e cumpra os requirimentos da lexislación en materia de racionalización e sustentabilidade da administración local. A presente ordenanza ten por obxecto regular as condicións nas cales o Concello ten que prestar, e o usuario utilizar, o servizo de recollida de residuos municipais e outros residuos, a xestión dos cales corresponda os entes locais, segundo o disposto na Lei de Residuos en vigor e nas leis de regulan a actividade municipal es as diferentes leis dos orzamentos xerais do Estado de que vaian ditando. Teñen a condición de usuarios do Servizo Municipal, todos os veciños e persoas físicas con domicilio en Cuntis e as persoas físicas ou xurídicas titulares de calquera tipo de establecemento profesional, comercial, industrial ou de servizos situados no termo municipal. O ámbito de aplicación comprende o termo municipal de Cuntis, de acordo cas rutas e frecuencias que o Concello determine. Quedá fóra do obxecto destas ordenanzas a regulación da xestión dos residuos que non teñan a consideración de urbanos ou municipais segundo a lexislación vixente. As normas das presentes ordenanzas aplicaranse por analoxía os supostos que non estean expresamente regulados e que, pola súa natureza, estean comprendidos no seu ámbito de aplicación. Cando a presente ordenanza aluda os Servizos Municipais de recollida de residuos, ten que entenderse que se refire non só ao caso de xestión directa destes servizos, senón os de xestión indirecta por empresa mixta, concesionaria, adxudictaria, ou calquera outra modalidade de xestión directa ou indirecta prevista no vixente ordeamento. Todos os veciños están obrigados o cumprimento puntual da presente ordenanza e das disposicións complementarias que dite en calquera momento a Alcaldía no exercicio das súas facultades. Así mesmo, en cumprimento do deber cívico, poderán denunciar á autoridade municipal as infraccións que, nesta materia, presencien ou dos que teñan un coñecemento certo, e o Concello estará obrigado a atender as reclamacións, denuncias e suxestións dos veciños, mediante o exercico das accións que en cada caso correspondan. O Concello favorecerá as actuacións encamiñadas a aumentar a mellora da calidade de vida en Cuntis, fomentando a iniciativa dos particulares en materia de Recollida, transporte e xestión dos residuos que se xeneren no Concello. As responsabilidades administrativas derivadas do incumprimento das obrigacións e prescricións contidas nesta ordenanza, esixiranse en conformidade co que establece o Título VI. A efectos da presente ordenanza teran a consideración de: